SL Uradni list Evropske unije C 200/3

Obvestilo o izvzetju, odobrenem eni družbi v Tajvanu, iz protidampinških ukrepov, ki veljajo za uvoz glifosfata, poslanega iz Tajvana

(2005/C 200/03)

Komisija je prejela podatke v zvezi s tajvansko družbo, ki ji je bilo odobreno izvzetje iz protidamponških ukrepov, ki so bili leta 2002 razširjeni na uvoz glifosfata, poslanega iz Tajvana.

1. Izdelek in obstoječi ukrepi

Zadevni izdelek je trenutno uvrščen pod oznaki KN ex 2931 00 95 in ex 3808 30 27.

Svet je z Uredbo (ES) št. 368/1998 (1) uvedel dokončne protidampinške ukrepe na uvoz glifosfata s poreklom iz Ljudske republike Kitajske („LRK“). Januarja 2002, po preiskavi izogibanja v skladu s členom 13 Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (2) („osnovna uredba“), je Svet z Uredbo (ES) št. 163/2002 (3) razširil dajatev, uvedeno na uvoz glifosfata s poreklom iz LRK na uvoz glifosfata, poslanega iz Malezije in Tajvana (ne glede na to, ali je njihovo poreklo deklarirano v Maleziji ali Tajvanu ali ne), razen tistega, ki ga proizvaja družba Sinon Corporation v Tajvanu in ena imenovana družba v Maleziji.

Po pregledih v skladu s členoma 11(2) in 11(3) osnovne uredbe je Svet z Uredbo (ES) 1683/2004 (4) uvedel dokončno protidampinško dajatev na uvoz glifosfata s poreklom iz LRK in to dajatev razširil na uvoz glifosfata, poslanega iz Malezije in Tajvana (ne glede na to, ali je njihovo poreklo deklarirano v Maleziji ali Tajvanu ali ne), razen tistih izdelkov, ki jih proizvaja družba Sinon Corporation v Tajvanu in ena imenovana družba v Maleziji.

2. Nedavni razvoj

Komisija je v obliki poročila od vodilne družbe, specializirane za podatke, specifične za družbe, med drugim o zadevah, kot so imetništvo delnic, prejela podatke, ki kažejo na obstoj povezave med družbo Sinon Corporation in drugo tajvansko družbo. Ta druga tajvanska družba, ki je prav tako vključena v izvoz glifosfata, ni sodelovala v zgoraj omenjeni preiskavi izogibanja in je zato predmet razširjenih ukrepov. Družba Sinon Corporation ni razkrila ali potrdila obstoja kakršne koli povezave z drugo tajvansko družbo v času preiskave izogibanja ali od takrat.

Če obstaja povezava med družbo Sinon Corporation in družbo, ki je prav tako vključena v izvoz glifosfata, in ki ni sodelovala v zgoraj omenjeni preiskavi izogibanja, bi bila za družbo Sinon Corporation, če bi bilo slednje potrjeno v času preiskave, izključena možnost odobritve izvzetja iz razširjenih dajatev. Lahko se bi zahtevala retroaktivna odprava izvzetja, če bi temeljilo na napačnih ali zavajajočih podatkih, ki jih je zagotovila družba Sinon Corporation. Tudi povezava, vzpostavljena po odobritvi izvzetja, med družbo Sinon Corporation in družbo, ki je predmet razširjenih ukrepov, je lahko, če se to potrdi, razlog za odpravo izvzetja. Glede na zgoraj navedeno je treba proučiti, ali je družba Sinon Corporation dejansko izpolnila vse pogoje za izvzetje iz ukrepov, razširjenih na uvoz glifosfata, poslanega s Tajvana v času, ko je bilo izvzetje odobreno, in če jih je, ali je te pogoje izpolnjevala do danes.

3. Postopek

Da bi Komisija pridobila podatke, za katere meni, da so potrebni za to preiskavo, bo Komisija poslala izvod tega obvestila in vprašalnik družbi Sinon Corporation in o tem ustrezno obvestila tajvanske organe. Ti podatki in ustrezna dokazila morajo prispeti na naslov Komisije v 21 dneh od datuma objave tega obvestila v Uradnem listu Evropske unije, če ni določeno drugače.

Vse zainteresirane stranke so vabljene, da izrazijo svoja mnenja, predložijo poleg izpolnjenih vprašalnikov še druge podatke in priskrbijo ustrezna dokazila. Ti podatki in ustrezna dokazila morajo prispeti na naslov Komisije v 21 dneh od datuma objave tega obvestila v Uradnem listu Evropske unije, če ni določeno drugače.

Poleg tega lahko Komisija zasliši zainteresirane stranke, če te vložijo zahtevek za zaslišanje in v njem navedejo posebne razloge, zaradi katerih bi morale biti zaslišane. Ta zahtevek mora bili vložen v 21 dneh od datuma objave tega obvestila v Uradnem listu Evropske unije, če ni določeno drugače.

Vsa stališča in zahtevki zainteresiranih strank morajo biti predloženi v pisni obliki (ne v elektronski obliki, če ni določeno drugače) in v njih morajo biti navedeni ime, naslov, elektronski naslov, številke telefona ter telefaks in/ali teleksa zainteresirane stranke. Vsa pisna stališča, vključno s podatki, zahtevanimi v tem obvestilu, izpolnjenim vprašalnikom in korespondenco, ki jih zainteresirane stranke predložijo kot zaupne, se opremijo z oznako „Interno“ ter se jim v skladu s členom 19(2) osnovne uredbe priloži nezaupna različica, ki je opremljena z oznako „V PREGLED ZAINTERESIRANIM STRANKAM“.

Naslov Komisije za korespondenco:

European Commission Directorate General for Trade Directorate B Office: J-79 5/16 B-1049 Brussels Telefaks (32-2) 295 65 05.

4. Nesodelovanje

Kadar katera koli zainteresirana stranka zavrne dostop do potrebnih informacij ali teh ne predloži v roku ali znatno ovira preiskavo, se lahko v skladu s členom 18 osnovne uredbe na podlagi razpoložljivih dejstev sprejmejo pozitivne ali negativne ugotovitve.

Če se ugotovi, da je katera koli zainteresirana stranka predložila napačne ali zavajajoče podatke, se ti podatki ne upoštevajo in se lahko uporabijo dejstva, ki so na voljo. Če zainteresirana stranka ne sodeluje ali pa sodeluje le delno in zato ugotovitve temeljijo na dostopnih dejstvih v skladu s členom 18 osnovne uredbe, je lahko izid za stranko manj ugoden, kot bi bil, če bi sodelovala.

(1) UL L 47, 18.2.1998, str. 1. Uredba, kakor je bila nazadnje spremenjena z Uredbo (ES) št. 1086/2000 (UL L 124, 25.5.2000, str. 1).

(2) UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).

(3) UL L 30, 31.1.2002, str. 1.

(4) UL L 303, 3.9.2004, str. 1.